मंगल के देर रात बलिया जिला के नगरा इलाका मे बिहराहरपुर चट्टी पर किराना दुकान चलावे वाला दुकानदार के हत्या क दिहले स चोर. बतावल जात बा कि बगल के सर्राफा दुकान मे चोरी के कोशिश करत चोरन के टोकलन त उ इनके के ध ले गइलन स आ कुछ दूर ले जा के इनकर हत्या क दिहलन स. दुकानदार के चीख सुन के बगल के एगो आदमी अउरी लोग के बिटोरलन त चोर अपना साईकिल से भाग गइलन स. पुलिस एह घटना के सहजे नइखे लेत. ओकरा लागत बा कि चोरी त बहाना रहल असल मकसद शायद एह दुकानदार के हत्ये कइल रहुवे.
